વિગતવાર જણાવુ તો જ્યાં કેમ્પ લગાવેલો હોય ત્યાંથી થોડે દૂર એક ઊંડો ખાડો ખોદેલો હોય અને તેની બરાબર વચ્ચે બન્ને છેડે સમાંતર બે લાકડા મુકેલા હોય, આ પ્રતિકૃતિને અંગત બનાવવા માટે તેને ત્રણ બાજુએ થી પેક અને એક બાજુએથી ચેઈનથી ખુલી શકે એવો કપડાનો બનાવેલો એક વ્યક્તિની કેપેસિટીવાળો ટેંટ. તમારે તમારા શસ્ત્ર સરંજામ જેમ કે પાણી, ટોઈલેટ પેપર, ટોઈલેટ સોપ વગેરે લઈને જવાનું, ત્યાં કોઈપણ પ્રકારની સુવિધાની અપેક્ષા રાખવી નહી. જો તમારો કાર્યક્રમ ચાલુ હોય અને જોરદાર પવનનાં લીધે ટેંટ ઉડી જાય તો તમારા નસીબ. લંચ બાદ અમે છેલ્લીવાર બ્રિફીંગ માટે એકઠા થયા, કેમ્પ ઈંસ્ટ્રક્ટરે અમારી સફળતાને બિરદાવી. ગૃપમાનાં ઘણા લોકો નીકળવાની તૈયારીમાં હતા. એ દિવસે ૩૧ ડિસેમ્બર હતી અના YHAI ના આયોજકોએ ઘણી મહેનત અને લગનથી ખાસ ટ્રેકર્સ માટે ન્યુ યર પાર્ટીનું આયોજન કરેલું આથી કેમ્પ ઈંસ્ટ્રક્ટરે અમને અરજ કરી કે અમે પણ ન્યુ યર પાર્ટી સેલિબ્રેટ કરીને બીજા દિવસે સવારે નીકળીએ.